LidanRubinov/Halacha-QA huggingface dataset:
שאלה: שותפות באתר חילוני: יש לי תחביב, ויש לו פורום מקצועי באתר חילוני. יש לי סינון לפי מילים וכן סינון פרסומות, כך שאין סיכוי שאני אגיע לדברים רעים. לאחרונה, הציעו להקים אתר בנוסף לפורום, והתנדבתי לעצב אותו, כיון שאני יודע קצת. האתר אינו בהכרח יפעל בשבת, כמובן. א. האם יש לדרוש תאריך עברי? ב. האם מותר לי לאשר תמונות שהועלו בשבת (במידה ואהיה עורך)? ג. האם מותר להיות שותף באתר כזה, שהרי מטרתו אינה שלילית?
תשובה: א. אין ספק שצריך לדרוש שיהיה גם תאריך עברי כשם שהשפה צריכה להיות גם עברית. ב. אין ליהנות מדבר שנעשה ע"י חילול שבת, עליך גם להימנע מכל סיוע לחילול שבת. אומנם אינך אחראי למי שיכנס לאתר בשבת אך אסור לך לסייע בכך. ג. אם אין באתר תכנים שליליים מותר.
שאלה: ברכת שהחיינו על בגד חדש: קניתי מספר חולצות חדשות ולא ברכתי "שהחיינו" בשעת קנייתן. האם יכול אני לברך קודם לבישתן, והאם לברך על כל בגד ובגד?
תשובה: תברך "שהחיינו" על כל בגד בשעת לבישתו.
שאלה: איך מגיעים לעלייה רוחנית?: יצא לי כמה פעמים לפשוע פשע וכל הזמן ניסיתי לחזור בתשובה מלפני הקדוש ברוך הוא, ולמרות שאיני יודע אם קיבל תפילתי או לא. שאלתי היא שרב גדול אמר לי שאדם שיורד לנפילה במדרגות הרוחניות אם ברצונו להשתפר ולעלות ה יעלה אותו מעלה מעלה, ורציתי לדעת האם יש סיכוי שזה יכול להיות גם אצלי? ועוד שאלה:האם גם אני יכול להגיע למדרגה של משה רבינו, כי אומרים שכל אדם יכול להגיע למדרגתו אז למה אף אחד בדור שלנו לא הגיע למדרגה שלו, ואם אני רוצה האם אני עוד יכול?(אני עוד מעט מגיע לגיל 14)
תשובה: : טוב שיש לך שאיפות גדולות. אנו מאמינים בכוח של עשיית תשובה וכמו שאומר הפסוק לרחוק וקרוב. אתה יכול ללמוד על כך בספרים רבים כגון בפרק ז' מהל' תשובה לרמב"ם. חכמים אומרים שבמצבים מסויימים בהם האדם ניצל את העבירות שעשה בכדי להיות צדיק כגון שעשה תשובה מאהבה אזי אפילו העבירות נהפכות למצוות. בנוגע ליכולת הבחירה החופשית של האדם ע' על כך שם ברמב"ם בפרק ה' וו' בהל' תשובה. שם הרמב"ם בהלכה ב' בפרק חמישי כותב שכל אדם יכול להיות צדיק כמו משה רבינו. אולם יש שבארו שכוונת הרמב"ם בנוגע לצדקות ורשעות. בנוגע לכשרונות וליכולת להגיע למדרגות גבוהות בחכמה ובנבואה יתכן שזה תלוי בזכות האבות ברצון של הקב"ה ובזכות הדור. מסופר בגמ' על הלל הנשיא שהיו לו תלמידים רבים ויצאה בת קול שאמרה שיש מבניהם כאלו שיכולים להיות נביאים כמו משה רבינו אולם אין הדור ראוי לכך. העיקרון הוא שיש לך בחירה חופשית בכל הנוגע ליראת שמים. המדרגה ביראת שמים היא ללא גבולות. עלה והצלח.
שאלה: חמותי קיבלה על עצמה ולא קיימה: זה סיפור ארוך, אישתי הייתה בבעיות וילדה עובר חי ומת לאחר זמן קצר, לאחר זמן מה נקלטה ופיללנו וקיוונו ללידה רגילה ובריאה ההריון הזה גם עבר בפחדים ומעמסה נפשית כבדה כביכול הרופאים בישרו לנו שאולי היא תינוקת לא בריאה, אני הלכתי לרב אבוחצרה מנהריה והוא אמר לי שהכל תקין ויהיה ר גמור ואכן כך ישתבח שמו הקדוש ברוך הוא הכל תקין הלידה עברה והילדה ברוך השם ר. חמותי לקחה על עצמה לערוך סעודת הודיה בקבר חוני מעגל שסמוך לביתנו כשנולדה הבת, עברו כבר 4 חודשים ולא עשתה זאת. האם יש בעיה חמורה עם כך, ומה העצה איך לסדר זאת לא נעים לי להזכיר לחמותי בנושא הסעודה. האם אני יכול לערוך אותה ולא היא?
תשובה: אתה יכול לערוך את הסעודה ולהזמין את החותנת.
שאלה: איך להתייחס ליום העצמאות השנה?: אנו נמצאים סמוך ונראה ליום העצמאות ה58 של מדינת ישראל. עד השנה, יום העצמאות היה יום חג עבורי - בהלל ובשמחה, והשנה - התחושות קשות והרגשות מעורבים, ואיני יכול לראות ביום העצמאות כחג. אמנם, לא ניתן להתכחש לנס ההצלה בתש"ח, ולכך שיש לנו ברוך ה צבא ישראל המגן על יושבי ארץ הקודש. אך, עם זאת, לא נוכל לעצום את עינינו לנוכח השחיקה בקשר בין המדינה לבין חלק מהסיבות שבעבורם נתקן יום העצמאות כיום שמחה והודאה: המדינה מאבדת את זהותה כמדינה יהודית וציונית. שמעתי מרב חשוב בציבור שלנו שאומר שייתכן שהמדינה אכן תאבד לחלוטין את זהותה היהודית - ולא תהיה עוד "ראשית צמיחת גאולתינו" - ומלכות המלך המשיח לא תקום מתוך המדינה. אם כן, במה יש לשמוח, אם, ל"ע, היה ילד אובדני, ומצהיר כי רוצה להמשיך ולהתאבד- ואנו יודעים כי אכן עלול לממש את איומו, וכל נסיונות להשפיע עליו להיטיב דרכיו עד כה לא צלחו - ורק הולך ומדרדר - האם היינו חוגגים לו בשמחה את יום ההולדת?
תשובה: יש להפריד בין המדינה לבין הממשלה. הרב זווין נהג לומר הלל על המדינה וסליחות על הממשלה. אין להתיאש אלא לפעול במלוא הכוח (לא באלימות!) כדי לייהד את המדינה. הדבר בידינו בעיקר במישור החינוכי (בשנה הבאה כמחצית מילדי ישראל בכיתה א הם דתיים!). הגישה שאתה מציג יש בה חילול ה'. על שבת וצניעות משפט וחינוך לא יהודיים בכל המדינה אמרנו הלל, ובגלל החרבת קהילות קדושות - עם כל חומרת המעשה הנורא - נפסיק לומר הלל? כלומר גוש קטיף חמור יותר ממצוות חמורות בתורה?!. ראה גם בהצופה השבת. לתשובת הרב זלמן מלמד שליט"א
שאלה: יהודים, גויים ומה שבניהם.: עניין זה שבין גויים ליהודים לא מובן לי ומציק לי כבר זמן רב. קשה לי להאמין שכל העולם וכל העולמות נוצרו רק בשביל האחוז האפסי של היהודים בכדור הקטן הזה וכל שאר העולמות גלקסיות אנשים (גויים) נבראו- "סתם" בתור סוג של "קישוט" ליהודי. אני חושבת שאני קצת מבינה את תפקידו של היהודי ואת חשיבות עבודתו בעולם אך עדיין לא מצליחה לתת לעצמי הסבר מספק לגבי שאר עבודות החיים-החיים בעולם?
תשובה: : שאלה גדולה וחשובה. הגישה של היהדות שכל העולמות כולם נבראו בשביל האדם. יש דבר מיוחד באדם שהוא מחד מכיל בתוכו נשמה מן העליונים ומחד גוף מן התחתונים. בכדי לברוא יצירה זו היה צריך לבוא גם את העליונים וגם את התחתונים. מבחינת הקב"ה כל הכמות הענקית של העולמות הם כאין ואפס. ואם זו הדרך לברוא בריאה שיש בה את שתי הקצוות שהם נשמה עליונה וגוף מן התחתונים אזי אין שום קושי שזו כל הבריאה. מה שנראה בעניינו דבר גדול וקשה אצל הקב"ה זה דבר קל. אלף שנים שלנו זה כיום אחד אצל הקב"ה. א"כ גם אלף קילמטרים וכוכבים אצלנו, אצל הקב"ה זה כמו טיפה בים. בנוגע ליחס בין יהודי לגוי יותר קשה לנו להבין זאת משום שמבחינה חיצונית נראים היהודי והגוי אותו דבר. לא רק זאת אלא שהקב"ה יצר אותנו באותו עולם שבו יש מגע חיבור ודיבור בין ישראל לגויים. לא רק זאת אלא שאחד מן המשימות המרכזיות שלנו הוא לשנות את הגויים. ויש דעות האם הגויים עומדים להתגייר וכו'. בכל אופן גם כאן זה נובע מכך שאנו לא מבינים מהי נשמה. הנשמה היא כוח פנימי שהוא מאד נסתר שאיתנו אולם הוא דוחף אותנו לכל הטוב שיש בנו. ברגע שאדם מאמין שיש בו נשמה עליונה זה משנה את כל מציאותו. הנשמה הישראלית מקורה במקום עליון יותר ולכן יש לנו תפקיד ומציאות מרכזי יותר.
שאלה: יחסי בנים בנות: אני בת 23, לומדת רפואה משלימה, החבר ה שם רובם בחורים (לא דתיים), יש אווירה מגובשת, מחבקת ואוהבת, יש בחורים מסויימים שאני מדברת איתם בהפסקות, אך אני פוחדת שהקשר יתחזק ושירצו להציע לי לצאת איתם לכן אני פוחדת להציע להם ללמוד איתי ולהיות בקשר קרוב איתי,אני מרגישה רגל פה ורגל שם, מה לעשות? אני במשבר. אודה לך אם תענה לתשובתי.
תשובה: אכן עליך להיות זהירה ולא ליצור קשר לימודי איתם כי יכול להתפתח מזה קשר שאת לא מעונינת בו ואחר כך מאבדים שליטה ונסחפים לכיוונים לא רצויים. כדאי לצמצם את השיחות ולא להרבות בהן מעבר להכרחי הנימוס.
שאלה: עצירה בעבודה בטחונית בשבת ליד הבית: אני עובד בביטחון,בעבודה זו נצרך לעשות סיור רכוב. האדם שנוהג הוא לא שומר מצוות. העבודה היא בתוך הישוב שאני גר, אני רוצה לדעת אם אפשר לבקש מהנהג שהוא יעצור לי ליד הבית ואני יוכל ללכת לאכול. (מדובר על שבת) כמו כן יש דברים שאני צריך להקפיד עליהם במהלך הסיור?
תשובה: מותר לעצור רק במקום בו בלאו הכי הרכב עוצר אך לא לשם קפיצה הביתה, אלא א"כ הרכב צריך לעצור במקום סמוך מסיבות אובקיטיביות.
שאלה: שימוש במכונות קפה אחרי פסח: במקום עבודתי יש מכונות לשתיית קפה שלא נמכרו לפני פסח, והכשרות של המוצרים היא מהדרין. האם יש בעיה להשתמש בהם אחרי פסח, בין המשקאות יש - קפה, שוקו, פרנצ' וניל, סחלב, תה?
תשובה: כשח אסרו את השימוש בחמץ שעבר עליו הפסח, הם אסרו רק חמץ שעוברים עליו מדאורייתא ב"בל יראה ובל ימצא". מכיוון שאין במשקאות אלו איסור דאורייתא של חמץ בפסח, אין עליו את איסור ח של הנאה מחמץ שעבר עליו הפסח.
שאלה: לא רוצה שחמי יהיה סנדק!: בברית של בני הבכור אבי היה הסנדק. נראה טבעי שאבי בעלי יהיה הסנדק הבא (בע"ה בקרוב) אבל אני לא מכבדת את האיש הזה ולא מעריכה אותו על כלום, גרוע מכך - אני פשוט בזה לו על מה שעשה בחייו המשפחתיים, עד כדי כך שאני לא יכולה להסתכל עליו. הצביעות נשפכת ממנו, רדיפת כבוד וגאווה עצמית שאני פשוט לא יכולה לשאת. רק המחשבה שאני אתן דווקא לו את הכבוד הגדול הזה להחזיק את בני היקר מאוד בברית, ברגע שאני יושבת בצד ומתפללת לאלוהים שלא יכאב לו - מרתיחה את דמי. חשוב לציין שכבר היה סנדק בעבר לאחד הנכדים. דיברתי על כך עם בעלי (ברור שבעלי מעונין שאביו יהיה סנדק) והוא נסער אך תפס את עצמו ונשאר מאופק ואני מעריכה אותו מאוד על כך. איך יוצאים מזה הכי יפה שאפשר?
תשובה: אם את יכולה לשכנע את בעלך לבחור סנדק רב ת"ח שזה יכבד את המשפחה זה יהיה הטוב ביותר, ואם בעלך עומד בכל תוקף שדוקא אביו יהיה הסנדק אין ברירה עליך לוותר והוויתור יהיה לזכות בנך שיזכה למדות טובות.
שאלה: ברכה על מגילת שיר השירים: בקריאת מגילת שיר השירים מתוך הקלף נהגו אצלנו בבית הכנסת שבעל הקורא מברך על מקרא מגילה.בעל הקורא שלנו היום הוא תימני ואצלם לא נהוג לברך, ואמנם הוא מוכן ורוצה לברך כמנהגנו ולהוציא את הציבור. אך השאלה האם מי שעל פי מנהגו אינו מברך יכול להוציא ציבור שכן נוהג לברך. ואמנם הברכה על המגילה היא מחלוקת גדולה גם אצל הפוסקים האשכנזים ולשיטת הט"ז הוי כברכה לבטלה, ואם כך אולי יש לומר שאין גם אצל האשכנזים מנהג ברור וגם המשנה ברורה מציין שאין למחות ביד המברך?
תשובה: אם בביהכנ"ס שלכם הנוהג הקבוע הוא שמברכים על המגילה על כל בעל קורא לברך גם אם הוא אישית לא נוהג לברך. מנהג המקום מחייב.
שאלה: לחגוג מסיבת יום עצמאות לפני הזמן: באיזה אופן ניתן לחגוג מסיבת יום העצמאות לפני ה באייר לתלמידות שיהיו בחופשה ביום העצמאות?
תשובה: אפשר לציין את יוה"ע לפני התאריך להסבירו וללמדו, אפשר גם לערוך טקסים אך אין אפשרות לחוג אתו ממש בשמחה וריקודים שלא בזמנו.
שאלה: ברכת הקינואה: רציתי לשאול בבקשה מה מברכים על קינואה - אדמה או עץ, וכן מה רמת נגיעותו, והאם בדיעבד כשלא בדקו, אפשר לאכול?
תשובה: ברכתו אדמה. יש בו נגיעות מועטת עדיין אינני יודע פרטים, כדאי לבדוק בראיית עין על ידי פזור על משטח לבן (כבדיקת אורז). בברכת התורה והארץ הרב יהודה הלוי עמיחי
שאלה: ספק ב"מוריד הטל": ידוע לי כי בתוך שלושים יום אם יש ספק האם אמר מוריד הטל או שמא משיב הרוח ומוריד הגשם, יש לחזור כי רוב הסיכויים הם שהוא טעה מתוך הרגל. שמתי לב שבאופן אוטומטי אני כבר אומרת "מוריד הטל", האם גם במקרה הזה אני אצטרך לחזור אם יהיה לי ספק?
תשובה: צריך לחזור.
שאלה: קרליבך בימי ספירת העומר: ברצוני לדעת האם אפשר לשמוע דיסקים של הרב קרליבך בימי ספירת העומר, שהרי זה בעיקר שירה, ויש ליווי של גיטרה בלבד שזה לא "נגינה אמיתית" אלא רק ליווי, ואם מותר, האם גם בימי בין במיצרים הדבר מותר?
תשובה: שירה במקצב של רקוד אסורה גם אם היא ווקאלית, שירה שקטה מותרת גם בסיוע כלי נגינה.
שאלה: מותר להיות רכזת פר"ח?: יש לי התלבטות בעניין האם לעבוד כרכזת פר"ח או לא, לאחר שהתקבלתי לעבודה הנ"ל, ההתלבטות נובעות מזה שיש גם מדריכים בנים בפר"ח שאני צריכה להדריך אותם ולהפגש עמהם כל תקופה קצרה כדי לקבל דיווחים לגבי המצב של כל מדריך. הבעיות שיוכולות להגרם הם: 1. יחוד ביני לבין המדריך (כאמור הפגישה היא אישית). 2. שיחה ארוכה פנים מול פנים בינינו שיכולה להגיע עד כשעה. 3. שיחות טלפוניות תמידיות ביני לבינם. זהו למיטב ידעתי בעיות בנושא הצניעות שיכולות להגרם מתוקף תפקידי בעבודה. (ראוי לציין שאין אפשרות אחרת להדרכה ללא בנים באזור מגוריי).
תשובה: אכן עדיף לווותר על התפקיד, כיוון שיש בו הבעיות שאת הזכרת. ואולם אם נמנעים ממצב של יחוד. וכל השיחות הם עניניות ולא גולשות לדברים אחרים, וגם הם קצרות ככל האפשר אין בזה איסור גמור.
שאלה: ריצה לפני תפילת שחרית: אני מתפלל במניין שחרית קבוע. ברצוני לשאול, האם ניתן לרוץ לשם כושר לפני התפילה לאחר קריאת ברכות השחר. אם כן, באילו תנאים ומהם הכללים לסוג הפעולות שניתן לבצע לפני תפילה במניין קבוע?
תשובה: מוזכר בהלכה שלא יעשה את צרכיו לפני תפילת שחרית. לכן, אין זה מתאים לרוץ לפני התפילה, בפרט שזה נעשה ברחוב בפרהסיא.
שאלה: האם אנו נשואים?: אני נערה בת 18 ויש לי חבר כבר יותר משנה. יום אחד שהיינו 7 חודש יחד אז היינו במרכז העיר עם חברים והוא הביא לי טבעת ואמר את הברכה "הרי את מקודשת לי וכו." והיו 5 עדים איתנו. האם אנחנו עפ"י הדת נקראים נשואים, אם כן, אלו סוג נישואין אלו נקראים?
תשובה: עליכם לגשת מיד לברור בבית הדין או הרבנות הסמוכה. ייתכן שאתם נחשבים כנשואים לפחות לחומרא. ומכאן מודעה לכל הקוראים. אין למסור טבעת לשם קדושין. זה רציני מאוד ולא משחק.
שאלה: לבחורה קשה לקבל אותי: אני בקשר זוגי עם בחורה כבר זמן רב. תוך כדי התקדמות הקשר ביננו ודיבורים על נושאים שונים הגענו לעניין שמירת העיניים, לבת זוגי קשה לקבל שעד 120 יהיו לי מבחנים בנושא זה ואולי גם יש סיכוי שאפול. ניסיתי לענות לה בכך שזו עבודה תמידית שיש להמנע מנסיונות, לחיות בחברה נפרדת וכדומה, אך היא משותקת מרוב פחד, מה עלי לעשות? לשקר לה שאני מושלם בלי יצר?
תשובה: למה שיהיו לך מבחנים כל החיים אם הלב שלך יהיה מלא בתורה לא יהיה בו מקום לשטויות. ובעזרת ד' אתה צריך לקוות שהתורה תמלא את לבך.אם אתה משדר חששות ופחדים ברור שבת זוגך נבהלת, עליך לשדר בטחון אמיתי שאתה יכול להתגבר ולנצח כל חולשה.
שאלה: רדיו בימי ספירת העומר: האם מותר לשמוע רדיו בימי ספירת העומר, מכיוון שתחנות הרדיו בדרך כלל משדרות שירים, אותות מוזיקליות לפני ואחרי החדשות, וגם בתוכניות ופרסומות בהם יש השמעת כלי נגינה שונים?
תשובה: מכיוון שאין מטרתך בשמיעת המוזיקה אלא בשמיעת החדשות, אין צורך לכבות את הרדיו, רק תכוון לא להנות מזה.
שאלה: פרשת העקידה בלי קורבנות: האם כשאני מתפללת בבוקר, אני יכולה להגיד את הקטע של פרשת העקידה בלי להגיד את הקורבנות (מחוסר זמן), או שאי אפשר להגיד רק חלק מקטע זה של התפילה?
תשובה: אפשר להגיד גם חלק מפרשיות הקורבנות מפאת חוסר הזמן.
שאלה: איך לגרום לבעלי לאהוב תורה: אני מרגישה שמבחינה דתית ואמונית אני יותר חזקה מבעלי והייתי מעוניינת שהוא ילמד תורה, יתפלל יותר, ובכלל יתחזק בדת (דבר שיפחית גם חיכוכים בינינו). בעלי יודע שאני מעוניינת בכך ומדי פעם הוא מתחיל ללמוד משהו אבל אף פעם לא מתמיד בכך (הוא עסוק מאוד בעבודתו לטענתו). הוא אומר שהוא כן רוצה להתחזק, אך בפועל אין הוא כמעט עושה דבר בנדון. רצוני אכן חשוב לו אך שיגרת החיים שבה הוא חי מקשה על עניין זה. איך אוכל לגרום לו (בצורה עדינה ולא כפייתית) לאהוב תורה, מה עלי לעשות כדי שהוא יתחזק בדת, האם בכלל אוכל לגרום לו להתחזק?
תשובה: בראש וראשונה עליך לשמוח שאת חזקה מבחינה דתית ואמונית. התופעה הזו שהאשה יותר חזקה מבעלה מבחינה דתית היא לא נדירה. ואת תהיי זו שמרימה את הבית ומחנכת את הילדים לאמונה גדולה וקיום מצוות. ולגבי ההשפעה על בעלך. דרך ההשפעה היותר נכונה היא הדוגמה האישית. את לא צריכה ללחוץ עליו ללמוד. וגם ולא בעקיפין דהיינו שהוא מרגיש שאת כל הזמן מצפה שהוא ישתפר. אלא תתרכזי בעבודה עצמית שלך להתקדם ולהיות חזקה מבחינה דתית. ויתכן שאדרבא דוקא ההתנהגות הזו במשך הזמן תגרום לו מעצמו להתחזק.
שאלה: לבטל את עזרת הנשים!: אני כיום מתפלל בבית כנסת שאין בו נשים ב"ה, מדוע בבתי הכנסת יש עזרת נשים, האם זה לא גורם לגברים בבהכ"נ למחשבות זימה ולחטא של אשת איש במחשבה, הרי יש נשים המגיעות לבית הכנסת בלבוש מגרה ועם כל ההפרדה תמיד יש את המפגש בכניסה וביציאה, או את קול הנשים השרות קול רם מדי. השאלה שלי היא האם לא כדאי לבטל את עזרת הנשים כדי למנוע חטא של הרהורים רעים, והנשים יתפללו בבית או בבתי כנסת נפרדים המיועדים להם?
תשובה: אכן הגר"א המליץ לבנותיו להימנע מלבוא לביהכנ"ס. אך גם הוא לא ביטל את עצם קיומה של עזרת הנשים. יש להסביר בדרכי נועם לאותן נשים את חומרת הופעתן הלא צנועה לביהכ"נ.
שאלה: ריבית בקניית ספר קודש: בקשתי מחבר שלי שיקנה לי ספר קודש ב 148 ש"ח, אני החזרתי לו 150 ש"ח. האם יש בכך חשש ריבית, אציין שלא אני ולא הוא (כך נראה לי) מתייחסים לסכום זה כריבית, מה עוד שלעיתים הוא קונה לי מהמכולת דבר מה ואני קונה לו ואיננו מתקזזים על כל שקל?
תשובה: אין בזה ריבית, מפני שאין כאן הלוואה.
שאלה: סט כלים לא כשר לאחר שנה: יש לי סט כלים מחרסינה שהשתמשו בו לאוכל לא כשר, והוא עמד נקי ללא שימוש שנה שלמה. האם מותר להשתמש בו ואם לא איך מכשירים אותו?
תשובה: אם יש הפסד מרובה מביא בספר הכשרות כהלכה בשם הרב עובדיה שאפשר להגעיל שלוש פעמים, אם אין הפסד מרובה לא מכשירים כלי חרס. הרב אברהם פרל
שאלה: ברכה על אצות ים: מה הברכה שמברכים לפני אכילת אצות ים, ראיתי בתשובה של הרב שנחשבים כצמחים, אך מבחינת הברכה נראה לענ"ד שיברכו עליהם שהכל, כיוון שאין להם שורשים בקרקע ולכאורה זה דומה לפטריות. האם אני צודק?
תשובה: האצות לא נחשבות לצמחים לעניין ברכה, אלא לעניין כשרות, הן לא נחשבות לבעלי חיים. אך צדקת שהן דומות לפטריות וברכתן שהכל.
שאלה: קישור עם צדיקים?: לרוב לפני הברכות אני מקשר את עצמי עם צדיקים ואני אומר כך: "הריני מקשר עצמי עם כל הצדיקים האמיתיים שבדורנו ולכל הצדיקים האמיתיים שוכני אפר קדושים אשר בארץ המה ובפרט (כאן אני מציין שם צדיק, כל פעם אני מקשר עצמי לצדיק אחר) אשר בזכותו תעלה הברכה מעלה או כאילו הצדיק בירך את הברכה וכיוון בה את סודותיה", ואז אני אומר את הברכה, האם זה מותר או אסור?
תשובה: בספר נפש החיים התרעם מאוד על מנהג זה שאדם מקשר עצמו עם הצדיקים וחשש שיש בזה סרך עבודה זרה. ואמנם תלמידי האדמורי"ם נהגו בזה, אבל כדאי יותר להיות יהודי פשוט ולהתקשר עם ריבונו של עולם שקדשנו במצוותיו והוא מקור האורה והברכה. ואם תרצה תבקש שזכותם של הצדיקים תעזור לך ללכת בדרכיהם הטובים והישרים ולמצוא חן וש בעיני אלוקים ואדם.
שאלה: פיוטים בזמן ספירת העומר: אני רגיל לשיר פיוטים בזמן ספירת העומר, וללוות את עצמי עם כלי מיתר, זאת הדרך הגבוהה ביותר שלי להתחבר לבורא עולם. הפיוטים אינם נועדים לעורר לשמחה אלא לעורר את הלב ורובם הם תכנים על הגלות ותחינות לשיבת ציון, האם מותר לעשות כן?
תשובה: אם המנגינות אינן שמחות-מותר. אבל אם הן שמחות, תמנע מניגונם בספירת העומר.
שאלה: איך מגיעים לשמחה אמיתית?: אשמח לדעת כיצד אדם מגיע לשמחה אמיתית, שמחה הנובעת מתוך הלב. האם אדם השרוי בעצבות הוא אדם שיש לו פגם באמונה?
תשובה: : רבי חיים ויטל לימד אותנו שיש שורשים שונים למידות. יש ארבעה שורשים שהם שורשים למידות הטובות ולמידות הרעות. אחד מן היסודות זה יסוד העפר. יסוד העפר יכול להיות טוב כשאדם משתמש בו לפתח בקירבו את מידת הענווה. אולם אם היסוד הזה גורם לאדם עצבות ואי שמחה בחלקו זו המידה המגונה ביותר. אדם שקוע בעצמו ולא מרוצה ממה שיש לו. בעצם הוא לא מרוצה מהקב"ה שהרי הוא יצור של הקב"ה. ודאי שיש בכך חסרון באמונה. צריך להתבונן רבות על היותנו בני הקב"ה ושמחה במה שנתן לנו הקב"ה. אמונה זו ודאי מובילה לשמחה גדולה. איך מגיעים לשמחה?
שאלה: נישואים עם כהן: חברה שלי חוזרת בתשובה כבר מספר שנים והיא דתיה לכל דבר. היא רוצה להתחתן עם בחור ישיבה כהן. בעברה הלא דתי היה לה חבר גוי שהיא נבעלה לו. היא שואלת האם היא יכולה להתחתן עם כהן, ממה שהיא למדה רק עכשיו לאחר שהחליטו להתחתן, שאסורה מדין זונה. היא לא אמרה לי האם הוא יודע, ונא כתבו האם זה משנה.
תשובה: יש כאן טרגדיה. היא אסורה לכהן אלא שלא ידעה על האיסור עד עתה. האם גם הכהן הוא בנה של משפחה שלא קיימה תורה ומצוות?
שאלה: ל"ב בעומר?: בהלכות דיני הימים שבין פסח לשבועות כותב המהרי"ל: "והשתא דל מן המ"ט יום של הספירה 7 ימי החג 3 ימים דחל בהם ר"ח. 7 שבתות פשו להו ל"ב", בעיון בב"ח מבואר כי לא יתכנו 7 ימי חג בלי שבת ביניהם וע"כ יש להסיר יום אחד מה שמביא לל"ג בעומר (49-16) ולא לל"ב כמו שמביא המהרי"ל?
תשובה: ראיתי ספרים שכתבו להוסיף גם את יום ל"ג בעומר בעצמו שלא היתה בו מגיפה ואם כן חשבון המהרי"ל יפה.
שאלה: קדיש יתום בחודש ה-12: האם מפסיקים לאמר קדיש בתום החודש ה- 11 על אב ואם ביום הפטירה או ביום הקבורה, אם הם לא היו באותו היום? האם אפשר להמשיך להיות ש"ץ בחודש ה- 12 למרות שלא אומרים קדיש או לא נהוג כך? אם אין מישהו אחר שאומר קדיש בבית הכנסת, אני יכול לומר בחודש ה- 12 קדיש יתום?
תשובה: באמירת קדיש הולכים לאחר תאריך הקבורה, והוא הקובע להתחלת האמירה ולסיומה. למרות הפסקת אמירת קדיש בחודש האחד-עשר, ממשיך האבל לעבור לפני התיבה כשליח ציבור. ואם אין מי שיגיד קדיש יתום בבית הכנסת, יכול האבל בחודש השנים-עשר לומר קדיש יתום.
שאלה: מנהג יהודי לאכול על קבר?: הרב נשאל לגבי נדר שנדרה חותנת לערוך סעודה על קבר חוני המעגל. אני שואל מדוע לא התיחס הרב לגבי עצם הרעיון. ממתי זה מנהג יהודי לאכול על קבר (אפילו אם פיזית זה מרוחק). זה נראה לי פסול לגמרי. בכלל כל עניין קברי הצדיקים יצא מהפרופורציה. אנשים רבים הולכים וממש מתפללים אל הקבר ולא לה שיעזור להם בזכות הצדיק הקבור שם. כמו כן בהרבה קברים לא ברור מי באמת קבור שם ויתכן שנקבר שם בכלל איזה ערבי?
תשובה: אני התיחסתי לשאלה כפי שנשאלה. כבר בדברי ח נזכר שכלב בן יפונה הלך להתפלל על קברי האבות. מובן שהתפילה צריכה להיות לד'. וגם לא צריך להפריז בסגולות. אלא העיקר לעבוד את ד' בקיום המצוות ובלימוד תורה.
שאלה: הוצאת אחר בספירת העומר: האם מותר שהאחד יוציא את חברו בספירת העומר או שצריך שכל אחד יברך לעצמו?
תשובה: נחלקו בזה האחרונים. יש אומרים, שכמו בכל המצוות שמתקיימות על ידי דיבור, כמו קידוש והבדלה ופרשת זכור, שיכול אדם לצאת ידי חובתו בשמיעת חבירו, שכך הכלל "שומע כעונה", כך גם במצוות ספירת העומר, אם יתכוון המשמיע להוציא את השומע ידי חובתו, יקיים את המצווה בשמיעת ספירת העומר מהחבר. וכך כתוב בספרים: "פרי חדש" ו"ברכי יוסף". ויש אומרים שמצוות ספירת העומר שונה משאר המצוות, והמצווה היא שכל יחיד ויחיד יספור לעצמו, ואינו יכול לצאת ידי חובתו בשמיעת חבירו, שכך היא כוונת הפסוק "וספרתם לכם", כל אחד ואחד מכם צריך לספור לעצמו. וכך כתוב בספרים: "לבוש" ו"חק יעקב". ודברים אלו הובאו ב"ביאור הלכה" (מבעל ה"משנה ברורה") לסימן תפט סעיף א, דבור המתחיל "ומצוה".
שאלה: התרת נדרים למעבר להברה אשכנזית: האם אדם שהתפלל תמיד בהברה ספרדית והחל להתפלל בהברה אשכנזית, צריך התרת נדרים?
תשובה: לענ"ד אין התרת נדרים חלה במקרה זה. איו כאן מנהג של הידור מצוה המוגדר כנדר שניתן להתירו. אין עדיפות להברה אחת על חברתה. מאידך ייתכן שאין התר לשנות את ההברה שאדם החל בה כתוצאה ממסורת אבותיו. עצתי היא להקפיד לפחות בקריאת שמע על ההברה המקורית. כי יש ספק אם יצא י"ח בהברה אחרת. אך ביתר חלקי התפילה ניתן להתפלל בכל הברה שהיא.
שאלה: "שביל ישראל" בשלושת השבועות: חברותיי ואני מאוד רוצות בעז"ה לעשות את "שביל ישראל" בחופש הגדול (מסע מדן עד אילת האורך כחודש וחצי). חלק מזמן הטיול ייפול בוודאי על שלושת השבועות ואולי אפילו על תשעת הימים. האם מותר לטייל בשלושת השבועות כחלק ממסע ארוך, מה לגבי תשעת הימים?
תשובה: מותר גם בשלושת השבועות וגם בתשעת הימים.
שאלה: איך לקרב את אישתי: אני מתקרב לדת. מניח תפילין, מתפלל שלוש פעמים ביום עושה מה שאפשר לעשות לבד. הצעתי לאישתי לנסות להפסיק לנסוע בשבת אך אינה מוכנה ואינה רוצה לשמוע על ללכת ללמוד מפני ש"עם האוכל בא התאבון" ככה היה אצלי, היא אומרת שהיא מפחדת מזה ואינ מוכנה לשמוע. יש לציין שבשבת יש פלטה ואיננו מדליקים אש שומרים כשרות מלאה מפרידים בין בשר וחלב כולל כלים. מה לעשות, איך לקרב אותה?
תשובה: יפה מאד שאתה מתקרב ומקיים כמה מצוות. אם אתה תמשיך להתקדם אשתך לאט לאט תלך אחריך. אם היא תראה שכתוצאה מקיום המצוות אתה יותר שמח ומאושר וגם חיי המשפחה יותר שלמים. זה ישפיע עליה להתקרב לתורה ומצוות. היא מפחדת להתחיל שלא תמשך למצוות סימן שהיא מבינה שזה מושך זה טוב. אם כן מה שאתה צריך לעשות זה לבקש ממנה שלא תמנע ממך לקיים מה שאתה רוצה והשאר יבוא מאליו.
שאלה: ניכיון צ קים תמורת סכום מזומן: האם מותר לקבל מאדם צ ק דחוי ותמורת זה לתת סכום במזומן אך קטן מסכום הצ ק הדחוי?
תשובה: נלענ"ד שמותר.
שאלה: השתתפות בטכסי יום העצמאות בשנת אבל: אני בשנת אבל. בישוב שלנו עושים טכס לציון יום הזכרון לקראת סוף יום הזכרון, ולאחר מכן טכס לכבוד יום העצמאות. בטכס יום הזכרון, הנוער בעיקר מקריאים קטעי קריאה יחד עם קטעי מוזיקה יחד עם כל סממני הטכס האחרים - הדלקת משואה, הורדת דגל וכד. בטכס יום העצמאות, מטבע הדברים יש הרבה יותר שמחה ואולי סרט קצר ומוזיקה וכו. השאלה האם אני יכול לבוא לצפות בטכסים האלו?
תשובה: אם האוירה ערכית ובפרט אם היא תורנית - מותר.
שאלה: תביעה על נזיקין בשידוך: רציתי לשאול מה אומרת ההלכה במצב בו משגיח מישיבה הציע תלמיד שלו, תוך שהוא מעלים ומשנה מעובדות. בני הזוג נישאו והמקח טעות נתגלה, לאחר שנות סבל לא נותר אלא לפנות לגירושין, יוצא מכך שנגרם לבחורה הרבה נזק וכו. האם היא יכולה לתבוע את אותו משגיח על הנזק ועל שקריו, ואם כן כיצד אומדין נזקים אלו?
תשובה: ח אמרו שגדולה אונאת דברים מאונאת ממון. והצועק על אונאת דברים נענה מיד (בבא מציעא דפים נ"ח ונ"ט). אכן, אם באמת מציע השידוך מעלים דברים במזיד הרי זו אונאה ואיסור חמור הוא דבר זה. לענין תביעת ממון (ובכללו דמי השדכנות אם שולמו), צריך לברר ולדון בפרטים רבים ופעמים שאפשר להוציא ממון ופעמים שלא. לכן, לשם בירור הדין למעשה יש לגשת לבית הדין ולתבוע את מציע השידוך, והדיינים יבררו את הדבר. הרב יהודה אודסר.
שאלה: קבלת שבת מוקדמת: א. האם המציאות של מנייני קבלת שבת מוקדמת, היא לכתחילה וראויה או שיש להימנע מכך כאשר אין המצב דוחק לכך? ב. האם מותר לבקש מיהודי אחר שטרם קיבל את השבת לעשות עבורו מלאכה או שמא ראוי להימנע מכך?
תשובה: א. לכתחילה ראוי להימנע מתפילה ואכילה מוקדמים. אך בשעת הדחק עושים זאת. זהו מנהג מקובל בקרב יהודי אירופה וצפון אמריקה כי השקיעה שם בקיץ מאוחרת מאוד וכן בארץ נוהגות כן משפחות שבהן ילדים קטנים שאין אפשרות לעכבם עד שעה מאוחרת וכן בצבא. ב. מותר לומר ליהודי שעדיין לא קיבל שבת לעשות מלאכה עבורי יהודי שקיבל שבת (סי' רסג).
שאלה: יום העצמאות השנה: בהמשך לתשובת הרב בנושא השמחה ביום העצמאות השנה לענ"ד, יש מקום לחלק בין "שבת וצניעות משפט וחינוך" שהרב הזכיר, לבין עקירת קהילות הקודש, שהרי כל יהודי ויהודיה שחפצים לשמור שבת, צניעות, לחנך את ילדיהם על פי אמונתם, ואף בדיני ממונות ללכת לבית דין רבני - רשאים. אך, בקיץ האחרון המדינה על מוסדותיה משטרה וצבא, אנסה אלפי יהודים לבטל מצוות עשה ולא תעשה מן התורה, ובדיעבד קיבלה על כך את הסכמת העם בבחירות, איני רואה במדינה כמעשה שטן, חלילה, אלא כנסיון נוסף בדרך לגאולה השלמה שעומד להיות מוחמץ, ועל כך כאבי הגדול והקושי לשמוח. האם ברגשותיי אלו לא גישה הצגתי - אלא כאב, יש משום חילול ה?
תשובה: איני רואה הבדל בין הדברים גם מערכת החינוך והמשפט והעדר צניעות כופים על האזרח דברים פסולים.
שאלה: להעיר לאבא באכילת מאכל מזיק: אם אסור להורה לאכול מאכל מסוים, או לכל הפחות ריבוי מאכל מסוים מזיק לו (כולסטרול, סוכר) וההורה רוצה לאכול זאת, או אם לא ביקש, ואני מתלבט אם לשים על השולחן מאכל כזה שיגרום לו לרצותו, ובסוף ככל הנראה לאכול. מה עליי לעשות, האם הכיבוד הוא לתת לו את רצונו, או לדאוג לבריאותו, וכן האם להעיר לו על כך?
תשובה: צריך לקבל רשות מהאב להעיר לו כאשר הוא נסחף לאכול דבר שמזיק לו ואז מותר להעיר. ובודאי נכון שלא לשים על השולחן דברים המזיקים לו פן ימשך לאוכלם. ואם זה ממש מסוכן צריך להעיר בעדינות ובכבוד.
שאלה: לעזור כספית לאלה שבניהם הסתבכו : האם יש מחויבות של הציבור בישוב להתגיס ולעזור כספית לכל אלה שבניהם הסתבכו במשפטים, גם אם הנערים עשו את מעשיהם על דעת עצמם (מדובר כמובן בתקופת הגרוש)?
תשובה: אין חיוב, אבל ודאי שראוי לעזור להם, בפרט שכוונתם לשם שמים.
שאלה: לתלות להוריד מודעה בשבת: האם מותר בשבת להוריד (או לתלות) מודעה מלוח מודעות (בבית הכנסת), מכל סיבה שהיא, אם הלוח הוא עשוי משעם ומשתמשים בנעץ?
תשובה: אם הנעץ ננעץ בעץ, הדבר אסור. אבל אם הנעץ נתקע בשעם-מותר, משום שזה עשוי להתקע ולהסיר.